STANLY เผยหยุดผลิตโรงงานที่ปทุมธานี
STANLY ประกาศหยุดผลิตโรงงานที่ จ. ปทุมธานีชั่วคราว หลังน้ำท่วม
28 ต.ค. 2554

STANLY ประกาศหยุดผลิตโรงงานที่ จ. ปทุมธานีชั่วคราว หลังน้ำท่วม   นายอภิชาต  ลี้อิสสระนุกูล รองประธานกรรมการบริหาร บริษัท ไทยสแตนเลย์การไฟฟ้า   STANLY เปิดเผยว่าบริษัทฯ ขอแจ้งให้ทราบว่าบริษัทฯ ได้ทำการปิดการดำเนินงานผลิต ซึ่งตั้งอยู่เลขที่ 29/3 หมู่ 1 ถ. บางพูน-รังสิต ต. บ้านกลาง อ. เมือง จ. ปทุมธานี เป็นการชั่วคราว เพื่อดำเนินการปิดกั้นน้ำมิให้เข้าสู่ภายในโรงงานและเป็นการป้องกันความเสียหายใดๆ รวมทั้งสวัสดิภาพและความปลอดภัยของพนักงงานที่อาจเกิดจากสถานการณ์น้ำท่วม 
สำหรับโรงงานสาขา ในเขตนิคมอุตสาหกรรมนวนคร อ. คลองหลวง จ. ปทุมธานี โดยโรงงานสาขานี้ได้ทำการปิดดำเนินการตั้งแต่ปี พ.ศ.2550 และใช้เป็นที่จัดเก็บเครื่องจักรและอุปกรณ์ที่ไม่ใช้งานแล้ว ซึ่งได้รับผลกระทบจากน้ำท่วมเช่นกัน  ผลกระทบจากเหตุการณ์นี้จะขึ้นอยู่กับความเสียหายโดยรวมและจำนวนเงินที่ได้รับชดเชยตามความคุ้มครองที่ได้รับจากการประกันภัย ซึ่งคุ้มครองโรงงาน บริษัทฯ และทรัพย์สินที่สูญเสียไปจากอุทกภัยและการประกันภัยกรณีธุรกิจหยุดชะงัก